American Colony

***American Colony in Jerusalem*** var en koloni i Jerusalem, etablert av en amerikansk kristen utopisk gruppe i 1881, ledet av den norskfødte Anna Spafford og hennes amerikanske ektemann Horatio Spafford som var presbyterianer. 

Svensk-amerikaneren Olof Henrik Larsson (1842-1919) fra Chicago hadde grunnlagt menigheten *Svenska evangelistiska kyrkan* da han besøkte sin kone Matilda Helgstens hjemsted Nås i Dalarne en gang rundt 1890. Her dannet han en søstermenighet som 23. juli 1896 valgte å slutte seg til *American Colony* i Jerusalem og bør regnes som en del av datidens svenske vekkelsesbevegelse. Larsson kalles «Helgum» i Selma Lagerlöfs roman *[[Jerusalem (roman)|Jerusalem]]*. 37 personer, herav 17 barn, reiste med tog til Göteborg og med skip derfra til Middelhavet, hvor de gikk i land i Palestina. I brev hjem hørtes de optimistiske, men sykdom og maktkamper satte kolonien på harde prøver. I Jerusalem måtte de innordne seg Anna Spafford, mens Olof Henrik Larsson noen år senere ble utvist.

Kolonien trengte større plass, og Anna Spafford, som da var enke, overtok bygget der araberen Rabbah Effendi al-Husseini hadde bodd med konene sine; senere også flere bygninger rundt. NRK-journalisten Odd Karsten Tveit har skrevet *Annas hus* om stedets historie.

I 1899 fant dalabøndene ut at de ville dra på fisketur i Jordan-elven. Trolig var det første gang noen i Jerusalem gikk i gang med å bygge båt - to flatbunnete prammer etter svensk skikk. De ble tjæret og fraktet på kjerre over Oljeberget og nedoverbakke til Jordan-elven. Der fikk dalabøndene husly hos munkene i Johannes døperens kloster Al-Maghtas, siden den greske patriarken i Jerusalem hadde utstyrt dem med en anbefaling. Men fisk fikk de ikke; i stedet pådro dalabøndene seg malaria. Tre av dem døde etter kort tid. Munkene fikk beholde prammene og brukte dem til å frakte russiske pilegrimer over Jordan-elven når de kom for å bli døpt i samme elven som Kristus.

Etter det britiske Palestinamandatet ble kolonien okkupert av Jordan, frem til seksdagerskrigen i 1967. *American Colony* ligger nord i Øst-Jerusalem. 

Koloniens gravlund er i *National Garden* tilknyttet *[[Hebrew University of Jerusalem]]* på Mount Scopus.

## Romanen
Da Selma Lagerlöf fikk nobelprisen i 1909, var det for romanen *[[Jerusalem (roman)|Jerusalem]]* som gjorde kolonien berømt. Selv om protestanter ikke er pålagt å valfarte, følte mange seg trukket mot «det hellige land». I sin roman poengterte Lagerlöf kontrasten mellom Dalarnes frodige, grønne jordbruksland og det tørre landskapet rundt Jerusalem. Hovedpersonene hennes flytter da også hjem til Sverige igjen.

Hun beskriver fire generasjoner av familien Ingmarsson som sammen med andre dalabønder besluttet å utvandre, ikke til USA som andre på 1800-tallet, men av religiøse grunner til Jerusalem. For å møte og forstå disse emigrantene, reiste Lagerlöf selv til Jerusalem og fikk et positivt inntrykk av dem. Hun skildrer sine romanskikkelser som i konflikt mellom den bibelske forestillingen om et himmelsk Jerusalem - og det virkelighetens Jerusalem som faktisk møtte dem. I Lagerlöfs versjon hjelpes de av verdiene hjemmefra - hardt arbeid og renslighet. Der emigrantlitteraturen som genre ellers ble forfattet i ettertid av forfattere som Vilhelm Moberg og Sven Delblanc, ga Lagerlöf en aktuell, samtidig skildring av datidens Jerusalem. 

## Referanser


## Litteratur
*Ariel, Yaakov, & Kark, Ruth. (1996). *Messianism, Holiness, Charisma, and Community: The American-Swedish Colony in Jerusalem, 1881-1933,* «Church History»', *65* (4), ss 641-657.  
*
*
* 
*

## Eksterne lenker
*
*The American Colony in Jerusalem at the Library of Congress website.  Selected documents from the American Colony in Jerusalem Collection in the Manuscript Division of the Library of Congress.
*Collection of Several Thousand photographs made by the American Colony Photo Department in Jerusalem (Later known as Matson Photo Service)  
* Album MIZPAH: Publication of an album which was given to Herbert Samuel by the members of the American Colony in 1925. Israel State Archives site: https://www.archives.gov.il/NR/exeres/9AAD16DC-F305-48EC-8EAF-47D012A7A578,frameless.htm?NRMODE=Published